Ing bab gêndhing wau èstunipun inggih anumusi dhatêng cocoganing raos, upaminipun gêndhing kilenan punika tumrap ingkang kêdunungan raos kilenan, tampining pamirêng dhatêng gêndhing, inggih kandhas dumugi manah saèstu. Saya tumrap ingkang pancèn anggadhahi gêndhing piyambak, têmtunipun saya kraos sangêt. Ingkang makatên punika kenging kangge tôndha saksi dhatêng antêping raosipun, awit tumraping tiyang sanès ingkang pancèn botên anggadhahi raos kados makatên, [ma...]